गर्मी के मौसम में भारत और खासतौर पर उत्तर भारत में सब्जी मंडी में कई प्रकार की रंग बिरंगी सब्जियां मिलती हैं. उनमें से ही एक है करौंदा. करौंदे विटामिन सी और लौह तत्वों से भरपूर होते हैं. करौंदे से कई प्रकार की चीजें बन जाती हैं, जैसे की करौंदे की सब्जी, करौंदे की मीठी चटनी, करौंदे मिर्च का instant अचार इत्यादि ... अब हम जहाँ रहते हैं वहां करौंदे तो मिलते नहीं हैं तो मैंने करौंदे के स्थान पर क्रेब सेब का इस्तेमाल किया है इस डिश को बनाने में. वैसे आप चाहें तो क्रैनबेर्री का इस्तेमाल भी कर सकते हैं इस करौंदा मिर्चा के अचार को बनाने में...